

ΔΙΕΥΘΥΝΣΗ ΠΛΗΡΟΦΟΡΙΚΗΣ

**ΠΡΟΚΗΡΥΞΗ ΑΝΟΙΚΤΟΥ ΔΙΑΓΩΝΙΣΜΟΥ**

**Αριθμός 4/2020**

**(ΠΕΡΙΛΗΨΗ)**

# ΑΝΤΙΚΕΙΜΕΝΟ ΤΟΥ ΔΙΑΓΩΝΙΣΜΟΥ

Η Τράπεζα της Ελλάδος (εφεξής “η Τράπεζα”) προκηρύσσει Ανοικτό Διαγωνισμό με αντικείμενο την προμήθεια συστημάτων αποθήκευσης δεδομένων (κατηγορίας midrange storage) στο Κύριο και Εναλλακτικό Κέντρο Πληροφορικής της. Ειδικότερα, η Τράπεζα επιθυμεί την προμήθεια εξοπλισμού (hardware) δύο συστημάτων αποθήκευσης δεδομένων, ένα για κάθε Κέντρο Πληροφορικής, με ελάχιστη ωφέλιμη χωρητικότητα 120TB έκαστο, την προμήθεια των αναγκαίων αδειών λογισμικού (software), καθώς και των συναφών υπηρεσιών εγκατάστασης, συντήρησης και τεχνικής υποστήριξης.

# ΔΙΚΑΙΩΜΑ ΣΥΜΜΕΤΟΧΗΣ

Δικαίωμα συμμετοχής στον παρόντα διαγωνισμό έχουν φυσικά και νομικά πρόσωπα καθώς και Ενώσεις Προμηθευτών που υποβάλλουν κοινή προσφορά.

Οι ενδιαφερόμενοι μπορούν να παραλαμβάνουν το **πλήρες** τεύχος της παρούσας Προκήρυξης από το Τμήμα Προμηθειών Παγίων και Αναλωσίμων της Διεύθυνσης Τεχνικής & Διοικητικής Υποστήριξης, οδός Ελ. Βενιζέλου (Πανεπιστημίου) 21, 1ος όροφος, γραφείο 102 (αρμόδιοι: κα Μαυρίκου, τηλ. 210 3203472 και κα Μπακογιάννη, τηλ. 210 3203475) προσκομίζοντας:

* Τη συνημμένη Υπεύθυνη Δήλωση Εμπιστευτικότητας, συμπληρωμένη και υπογεγραμμένη από τον νόμιμο εκπρόσωπο του υποψηφίου, με θεώρηση του γνησίου της υπογραφής.
* Σε περίπτωση που δεν παραλαμβάνει ο νόμιμος εκπρόσωπος του υποψηφίου, εξουσιοδότηση του νομίμου εκπροσώπου προς το πρόσωπο που θα παραλάβει το τεύχος της Προκήρυξης.

Στοιχεία επικοινωνίας του υποψηφίου (επωνυμία επιχείρησης, ταχυδρομική διεύθυνση, τηλέφωνα, email κ.λπ.).

1. **ΣΤΟΙΧΕΙΑ ΥΠΟΒΟΛΗΣ ΠΡΟΣΦΟΡΩΝ**

|  |  |
| --- | --- |
| ΑΠΟΔΕΚΤΗΣ | ΛΗΞΗ ΠΡΟΘΕΣΜΙΑΣΥΠΟΒΟΛΗΣ ΠΡΟΣΦΟΡΩΝ |
| ΤΡΑΠΕΖΑ ΤΗΣ ΕΛΛΑΔΟΣΔΙΕΥΘΥΝΣΗ ΤΕΧΝΙΚΗΣ& ΔΙΟΙΚΗΤΙΚΗΣ ΥΠΟΣΤΗΡΙΞΗΣΤΜΗΜΑ ΠΡΟΜΗΘΕΙΩΝ ΠΑΓΙΩΝ ΚΑΙ ΑΝΑΛΩΣΙΜΩΝΥπηρεσία ΠαγίωνΕλ. Βενιζέλου 21, Αθήνα1ος όροφος, Γραφ. 102 | ΗΜΕΡΟΜΗΝΙΑ | ΗΜΕΡΑ | ΩΡΑ |
| **31.08.2020** | **Δευτέρα** | **12:00** |

Αθήνα, 13.7.2020

Ελένη Μαυροειδή

 Διευθύντρια

 **ΔΗΛΩΣΗ ΕΜΠΙΣΤΕΥΤΙΚΟΤΗΤΑΣ**

**Προς την ΤΡΑΠΕΖΑ ΤΗΣ ΕΛΛΑΔΟΣ**

Ο – Η (όνομα) ……………………………..(επώνυμο) ………………………………

Όνομα και επώνυμο πατρός…………………………………………………….…..…

Τόπος κατοικίας (πόλη – χώρα)……………………………………………………….

Οδός……………………………………………….Αριθμ………….Τ.Κ………….…

Αριθμός Δελτίου Ταυτότητας………………………………………………………….

Ημερομηνία έκδοσης…………………………………………………………………..

Αρχή έκδοσης…………………………………………………………………….……

Ενεργών ως νόμιμος εκπρόσωπος της εταιρείας με την επωνυμία …………

………………………………………………………………….που έχει την έδρα της

στην (*οδός, αριθμός, πόλη, χώρα, Τ.Κ*.)……………………………………………….

…………………………………………η οποία προτίθεται να συμμετάσχει στον Ανοικτό διαγωνισμό που προκήρυξε η Τράπεζα (Προκήρυξη 4/2020) για την *“Προμήθεια συστημάτων αποθήκευσης δεδομένων (κατηγορίας midrange storage) στο Κύριο και Εναλλακτικό Κέντρο Πληροφορικής*”, **δηλώνω** ότι δεσμεύομαι για την τήρηση απόλυτης εχεμύθειας όσον αφορά στο χειρισμό οποιωνδήποτε πληροφοριών που, κατά τη διάρκεια της διαδικασίας του διαγωνισμού και τυχόν επισκέψεών μου στους χώρους της Τράπεζας, θα περιέλθουν σε γνώση μου ή σε γνώση προσώπων που με οποιονδήποτε τρόπο ή ιδιότητα συνεργάζονται μαζί μου, συμπεριλαμβανομένων των κανόνων ασφαλείας, για τους οποίους δηλώνω ότι ενημερώθηκα πλήρως.

Αναλαμβάνω δε την υποχρέωση, ανεξαρτήτως αν ο διαγωνισμός κατακυρωθεί υπέρ εμού ή σε άλλον ανθυποψήφιό μου, να μην αποκαλύπτω, να μην αφήνω με οποιονδήποτε τρόπο να διαρρεύσουν σε τρίτους και να μην χρησιμοποιώ με κανένα μέσο στοιχεία σχετικά με την Τράπεζα, όπως και να αποτρέπω με κάθε νόμιμο μέσο την ανακοίνωση αυτών, τόσο κατά τη διάρκεια της σύμβασης που ήθελε υπογραφεί όσο και μετά τη λήξη αυτής, χωρίς χρονικό περιορισμό.

Αναλαμβάνω, τέλος, την υποχρέωση να μην προβώ σε οποιαδήποτε ενέργεια που ενδεχομένως βλάψει το κύρος, την αξιοπιστία και τη φήμη της Τράπεζας.

Ρητά συμφωνώ ότι η μη τήρηση της ως άνω υποχρέωσης εχεμύθειας και εμπιστευτικότητας, ακόμα και από πρόσωπα που με οποιονδήποτε τρόπο ή ιδιότητα συνεργάζονται μαζί μου, συνιστά λόγο όχι μόνο μη κατακύρωσης του διαγωνισμού αλλά και έγερσης εκ μέρους της Τράπεζας όλων των αξιώσεων προς αποκατάσταση κάθε θετικής ή αποθετικής εις βάρος της ζημίας.

 (Τόπος – Ημερομηνία)

………………………….

……Δηλ……

(Υπογραφή, ονοματεπώνυμο και ιδιότητα)

Θεώρηση του νομίμου και του γνησίου της υπογραφής